Buyuk Britaniyadagi Xamber ko‘prigida yuk mashinasi kuchli shamol tufayli yonboshlab qoldi. Ushbu inshoot, dunyoning 5ta eng uzun bir qavatli osma ko‘priklaridan biri hisoblanadi. Videolavha mualliflari dastlab ulardan oldinda ketayotgan yuk mashinasini kuchli shamol tebratayotganidan kulib ketishgan. Ammo, biroz keyinroq, yuk mashinasi yoniga qulab, tashqi chiroq ustunini sindirgan, yo‘lni ajratib turuvchi to‘siqqa borib urilgan. Halokatdan so‘ng, hodisa oqibatlarini bartaraf etish maqsadida ko‘prik 2 soatga yopilgan. Ushbu voqea ishtirokchilari va guvohlaridan hech kim jabrlanmagan.